Tarbijakaitse ja Tehnilise Järelevalve Amet

Endla 10A

10122 Tallinn 06.06.2024 nr 1.1-20/2024/377-6

**Elering AS avaldus hoonestusloa taotlemiseks 330kV merekaabli paigaldamiseks Eesti-Läti 4 projekti arendamiseks​**

Hoonestusloa taotlus korrigeeritud trassimuudatusega vastavalt kirjale 31.05.2024 ja kirjale 05.06.2024 ning täiendava märkuse alusel ja esitatud uuesti.

**1. Ehitise kasutamise otstarve**

Merekaabli rajamine Eesti ja Läti riikide vahel on vajalik, et luua kahe riigi vahel täiendav elektrienergia ülekandevõimsus. Eesti-Läti 4 aitab panustada nii riigi elektrienergia varustuskindlusesse kui ka panustab energiasüsteemi dekarboniseerimisse. Samuti annab Eesti-Läti 4 võimaluse kliima- ja energiapoliitika eesmärkide saavutamiseks ning turgude senise suurema integreerituse, et tagada nii riikide kui ka regiooni kui terviku varustuskindlus.

**2. Ehitise sügavus ning muud olulised tehnilised andmed**

Eesti-Läti 4 planeeritava mereühenduse olulisemad tehnilised näitajad on alljärgnevad:

* vahelduvpinge (kuni 330 kV)
* Edela-Saaremaa-Ventspils merekaabli kogupikkus ca 100 kilomeetrit,
* millest Eesti territoriaalvetes on ca 52 kilomeetrit
* Edela-Saaremaa-Dundaga merekaabli kogupikkus ca 73 kilomeetrit, millest Eesti territoriaalvetes on ca 55 kilomeetrit
* Sõrve-Ventspils merekaabli kogupikkus ca 65 kilomeetrit, millest Eesti territoriaalvetes on ca 23 kilomeetrit
* Sõrve-Dundaga merekaabli kogupikkus ca 32 kilomeetrit, millest Eesti territoriaalvetes on ca 16 kilomeetrit
* süvistatud merepõhja setetesse (ca 1-1,5 m)

Muutujad mis mõjutavad merepõhjatööde mahtu, mis selguvad projekti arendamise käigus:

* + Kaablite arv (sõltuvalt tehnoloogiast võib olla kaableid vähem)
	+ Merepõhja pinnase koostis (Kaeviku ristlõike pindala väheneb vastavalt pinnasetüübile)
	+ Valitav tehnoloogia (kündmist või jugasüvenduse korral pinnast ei teisaldataks; maabumiskohal tehnoloogiline lahendus pole teada ja sõltub geoloogiast ja keskkonnatingimustest)
	+ Ristumiste arv ja ristumiste tehnilised lahendused tuleb kooskõlastada ristutava osapoolega (Balticconnectori kogemus on, et ristumisele kuluv tagasitäite hulk on ca 250 m3 kivi kaabliristumise ning ca 2000 m3 kivi toruristumise kohta)

Nende muutujate täpsustumisel usub Elering, et ehitustööde maht võib jääda alla 10 000 $m^{3}$, kuid ei pruugi. Seega võttes arvesse mainitud muutujaid ning tundmatust on Hoonestusloa mõttes ehitustööde maht üle 10 000 $m^{3}$.

Eesti-Läti 4 koosneb kuni kolmest elektrikaablist ning ühest fiiberoptilisest sidekaabelliinist. Kaablite omavahelised kaugused sõltuvad merepõhja omadustest, ning need selguvad projekteerimise käigus. Merekaablite kavandatud tehniline võimsus kokku on 1000 MW maksimaalselt.

**4. Avaliku veekogu koormatava ala koordinaadid ja koormatava ala suurus ruutmeetrites**

Edela-Saaremaa-Ventspils hoonestusloaga koormatava ala pindala on ca 208 250 $m^{2}$

Edela-Saaremaa-Dundaga hoonestusloaga koormatava ala pindala on ca 219 372 $m^{2}$

Sõrve-Ventspils hoonestusloaga koormatava ala pindala on ca 91 689 $m^{2}$

Sõrve-Dundaga hoonestusloaga koormatava ala pindala on ca 65 876 $m^{2}$

Menetluse käigus koormatava ala suurus täpsustatakse ja võib olla muudetud vastavalt kaablite tegelikule asukohale, laiusele ja arvule.

**5. Uuringu kirjeldus, mida soovitakse enne hoonestusloa andmist teha**

Täpsemad uuringud ja analüüsid selguvad keskkonnamõjude hindamise programmi koostamise ja kinnitamisega.

**6. Hoonestusloa taotletav kestus.**

Viiskümmend (50) aastat.

Lugupidamisega,

(allkirjastatud digitaalselt)

Viktoria Muske-Vidjajev

Projektijuht

Lisad:

1. Hoonestusloa taotlus Eesti-Läti 4 merekaabel.
Edela-Saaremaa – Ventspils ver 3
2. Hoonestusloa taotlus Eesti-Läti 4 merekaabel.
Edela-Saaremaa – Dundaga ver 2
3. Hoonestusloa taotlus Eesti-Läti 4 merekaabel.
Sõrve – Ventspils ver 2
4. Hoonestusloa taotlus Eesti-Läti 4 merekaabel.
Sõrve – Dundaga ver 2
5. Kinnitus äriregistrile esitatud andmete õigsuse kohta
6. Merekaabli trassi rajamise tehniline kirjeldus\_08\_05\_2024
7. Eesti-Läti 4 hoonestusalade eskiis. Edela-Saaremaa – Ventspils ver 2
8. Eesti-Läti 4 hoonestusalade eskiis. Edela-Saaremaa – Dundaga
9. Eesti-Läti 4 hoonestusalade eskiis. Sõrve – Ventspils
10. Eesti-Läti 4 hoonestusalade eskiis. Sõrve – Dundaga
11. Eesti-Läti 4 hoonestusalade punktid ver 3
12. Elering AS volikiri Viktoria Muske-Vidjajev´ile